ΤΟ ΓΥΜΝΑΣΙΟ ΓΑΖΙΟΥ ΣΤΟ ΣΥΝΕΔΡΙΟ ΤΟΥ ESAFETY LABEL ΚΑΙ ΣΤΟ SIF 2019 ΣΤΙΣ ΒΡΥΞΕΛΛΕΣ
 
Στις 20 και 21 Νοεμβρίου 2019, πραγματοποιήθηκαν στις Βρυξέλλες στο Βέλγιο, το συνέδριο του eSafety Label και το Safer Internet Forum, αντίστοιχα. 
Ο πανευρωπαϊκός οργανισμός INSAFE και το Ευρωπαϊκό Σχολικό Δίκτυο, προσκάλεσαν 10 εκπαιδευτικούς Δευτεροβάθμιας Εκπαίδευσης με εμπειρία στην ψηφιακή ασφάλεια από ολόκληρη την Ευρώπη, για να τα παρακολουθήσουν και να έχουν ενεργό συμμετοχή.
Ανάμεσα στους εκπαιδευτικούς ήταν και η καθηγήτρια Πληροφορικής του Γυμνασίου Γαζίου κα Ανδριγιαννάκη Δέσποινα, υπεύθυνη του προγράμματος eSafety Label στο σχολείο και πρεσβευτής του Ελληνικού Κέντρου Ασφαλούς Διαδικτύου. 
Το θέμα του συνεδρίου ήταν το πώς θα εφαρμοστεί η εκπαίδευση για την ψηφιακή ασφάλεια στα σημερινά προγράμματα σπουδών και στις τάξεις μελλοντικά, ενώ το θέμα του φόρουμ ήταν «O ψηφιακός σεβασμός ως αντίδοτο στη διαδικτυακή βία».
Στις δύο εκδηλώσεις συμμετείχαν ειδικοί σε θέματα ψηφιακής ασφάλειας, υπεύθυνοι για τη χάραξη πολιτικής, εκπαιδευτικοί, νέοι της ομάδας νεολαίας ΒΙΚ, και γονείς.  
Η κα Ανδριγιαννάκη συμμετείχε στο συνέδριο του eSafety Label ως ομιλήτρια. Παρουσίασε την εμπειρία της από τη συμμετοχή του Γυμνασίου Γαζίου στο πρόγραμμα, (τις δράσεις που έχουν υλοποιηθεί εντός και εκτός σχολείου τα τελευταία 6 χρόνια) και τα οφέλη για τους μαθητές/τριες. 

Επίσης, συμμετείχε κατά τη διάρκεια των δύο εκδηλώσεων σε εργαστήρια και ομαδικές διαδραστικές δραστηριότητες, όπου συζητήθηκαν οι τελευταίες τάσεις σχετικά με ζητήματα ασφάλειας στο Διαδίκτυο, προβλήθηκαν εκπαιδευτικοί πόροι, νέο υλικό και έγινε ανταλλαγή απόψεων και καλών πρακτικών. 
Όλο αυτό το υλικό θα μελετηθεί και θα αξιοποιηθεί στο σχολείο σταδιακά, με πολλαπλά οφέλη για τα παιδιά μέσω των δράσεων που θα προγραμματιστούν.
Υπενθυμίζουμε ότι συμμετέχουμε από το Μάρτιο του 2014 στο Ευρωπαϊκό πρόγραμμα eSafety Label, καθώς πολύ νωρίς είχαμε αντιληφθεί, ότι η συνεχώς αυξανόμενη χρήση των ψηφιακών τεχνολογιών από τους μαθητές εντός και εκτός σχολείου, χωρίς να έχει προηγηθεί κανενός είδους εκπαίδευση, θα τους έφερνε αντιμέτωπους με προκλήσεις για την ασφάλειά τους, τις οποίες δεν θα ήταν σε θέση να αντιμετωπίσουν. Έκτοτε, προσπαθούμε αξιοποιώντας τους πόρους και το υλικό του προγράμματος eSafety Label και του Ελληνικού Κέντρου Ασφαλούς Διαδικτύου, να εφοδιάζουμε τα παιδιά μας με ψηφιακές δεξιότητες ώστε να αναπτύξουν μια ισχυρή προσωπικότητα στον ψηφιακό κόσμο, για να είναι σε θέση να αντιμετωπίζουν τις προκλήσεις, και να χρησιμοποιούν το Διαδίκτυο δημιουργικά, υπεύθυνα και με ασφάλεια.  Η επιτυχία των καλών πρακτικών μας αποδεικνύεται από τις χρυσές ετικέτες eSafety που έχουμε αποκτήσει και κυρίως από την αυξημένη ευαισθητοποίηση των μαθητών/τριών μας που αξιοποιούν αυτά που τους προσφέρει το σχολείο.
Περισσότερα για το συνέδριο και το φόρουμ μπορείτε να δείτε από τους παρακάτω συνδέσμους:
https://www.esafetylabel.eu/news/detail?articleId=179500
https://www.facebook.com/esafetygr/photos/pb.1483683935279679.-2207520000.0./2369006680080729/?type=3&theater
https://www.eiseverywhere.com/file_uploads/7b8329dbb1112131eea6599023b0b4a8_eSLConferenceAgenda17102019.pdf    
Η ατζέντα ESL
https://www.facebook.com/esafetygr
https://www.facebook.com/eSafetyLabel/
https://www.eiseverywhere.com/ehome/eslconference/976133/      Οι Ομιλητές ESL
https://www.facebook.com/SaferInternetForum/?ref=page_internal
https://www.betterinternetforkids.eu/web/portal/practice/awareness/detail?articleId=5172250
https://www.eiseverywhere.com/ehome/sif2019/agenda/    Η ατζέντα SIF
https://www.betterinternetforkids.eu/web/portal/policy/safer-internet-forum
